CELEX: 62009TB0127
Language: mt
Date: 2012-02-28 00:00:00
Title: Kawża T-127/09: Digriet tal-Qorti Ġenerali tat- 28 ta’ Frar 2012 — Abdulrahim vs Il-Kunsill u Il-Kummissjoni ( “Politika barranija u ta’ sigurtà komuni — Miżuri restrittivi meħuda kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban — Regolament (KE) Nru 881/2002 — Irtirar tal-persuna kkonċernata mil-lista ta’ persuni u entitajiet ikkonċernati — Rikors għal annullament — Ma hemmx lok li tingħata deċiżjoni — Rikors għad-danni — Rabta kawżali — Assenza” )

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/16
            
         Digriet tal-Qorti Ġenerali tat-28 ta’ Frar 2012 — Abdulrahim vs Il-Kunsill u Il-Kummissjoni
   (Kawża T-127/09) (1)
   
   (Politika barranija u ta’ sigurtà komuni - Miżuri restrittivi meħuda kontra ċerti persuni u entitajiet assoċjati ma’ Usama bin Laden, in-netwerk ta’ Al-Qaida u t-Taliban - Regolament (KE) Nru 881/2002 - Irtirar tal-persuna kkonċernata mil-lista ta’ persuni u entitajiet ikkonċernati - Rikors għal annullament - Ma hemmx lok li tingħata deċiżjoni - Rikors għad-danni - Rabta kawżali - Assenza)
   2012/C 126/32
   Lingwa tal-kawża: l-Ingliż
   
      Partijiet
   
   
      Rikorrent: Abdulbasit Abdulrahim (Londra, ir-Renju Unit) (rappreżentanti: inizjalment J. Jones, barrister, u M. Arani, solicitor, sussegwentament E. Grieves, barrister, u H. Miller, solicitor)
   
      Konvenuti: Il-Kunsill tal-Unjoni Ewropea (rappreżentanti: E. Finnegan u R. Szostak, aġenti); u Il-Kummissjoni Ewropea (rappreżentanti: E. Paasivirta u G. Valero Jordana, aġenti)
   
      Suġġett
   
   Minn naħa, talba għall-annullament parzjali tar-Regolament tal-Kunsill (KE) Nru 881/2002, tas-27 ta’ Mejju 2002, li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban ta’ l-Afganistan (ĠU Edizzjoni Speċjali bil-Malti, Kapitolu 18, Vol. 1 p. 294), kif emendat bir-Regolament tal-Kummissjoni (KE) Nru 1330/2008, tat-22 ta’ Diċembru 2008, li jemenda għall-103 darba r-Regolament tal-Kunsill (KE) Nru 881/2002 (ĠU L 345, p. 60), jew ta’ dan ir-regolament, kif ukoll, min-naħa l-oħra, talba għall-kumpens għad-dannu allegatament ikkawżat b’dawn l-atti.
   
      Dispożittiv
   
   
               (1)
            
            
               Ma hemmx lok li tingħata deċiżjoni fuq it-talba għal annullament.
            
         
               (2)
            
            
               It-talba għad-danni hija miċħuda.
            
         
               (3)
            
            
               Il-Kummissjoni Ewropea għandha tbati l-ispejjeż tagħha kif ukoll dawk sostnuti minn Abdulbasit Abdulrahim sat-18 ta’ Jannar 2011 b’rabta mat-talba għal annullament, u hija obbligata tħallas lill-kaxxier tal-Qorti Ġenerali s-somom imħallsa f’dan ir-rigward bħala għajnuna legali.
            
         
               (4)
            
            
               Abdulbasit Abdulrahim għandu jbati, minbarra l-ispejjeż tiegħu, l-ispejjeż kollha sostnuti mill-Kunsill tal-Unjoni Ewropea u l-ispejjeż sostnuti mill-Kummissjoni Ewropea wara t-18 ta’ Jannar 2011, b’rabta mat-talba għal annullament, kif ukoll l-ispejjeż kollha sostnuti minn dawn iż-żewġ istituzzjonijiet b’rabta mat-talba għad-danni.
            
         
      (1)  ĠU C 167 18.7.2009.